05/12/2022 | Administración LocalMunicipal
A Pobra do Caramiñal
Poxa de vehículos abandonados

Por resolución de Alcaldía de data 28 de novembro de 2022 resolveuse declarar abandonados os vehículos que se relacionan no anexo e incoar o expediente para proceder á poxa de todos eles. Os vehículos atópanse almacenados no depósito municipal, sito no lugar de Casanova 5 do concello da Pobra do Caramiñal. En cumprimento do disposto no artigo 44 da Lei 39/2015, de 1 de outubro, de Procedemento administrativo común das Administracións Públicas, ponse en coñecemento dos titulares dos vehículos que se relacionan no anexo a apertura dos expedientes para a súa execución por causar risco na vía pública ou por non poder ser conservados na mencionada instalación sen sensible deterioro. Cantas persoas se consideren afectadas poderán formulala oportuna reclamación dentro do prazo de oito (8) días a contar dende o seguinte ó da publicación do presente anuncio no Boletín Oficial da Provincia. Os vehículos irán destinados a material non utilizable. O sistema de adxudicación dos vehículos será o de poxa á plana; celebrarase na Policía Local sita na rúa San Roque s/n do concello da Pobra do Caramiñal, ás dez (10:00) horas 15 de decembro de 2022, a contar dende o seguinte ó da publicación do presente anuncio no Boletín Oficial da Provincia; e referirase ós vehículos que se relacionan a continuación sobre os que non se solicitou a súa devolución por persoas que acreditasen selos seus lexítimos donos e non se procedeu ó pago das taxas orixinadas. A forma da poxa dos vehículos será nun único lote, e unicamente poderán licitar aquelas persoas que se atopen de alta no Imposto de Actividades Económicas, e estean autorizadas pola Xunta de Galicia como Xestores de Residuos de Vehículos ó final da súa vida útil; o que deberán acreditar no acto da poxa. O prezo de saída polo total dos vehículos será de 1200 euros. Deberá procederse a comunicala baixa dos vehículos alleados na poxa á Xefatura Provincial de Tráfico (Oficina Local de Santiago de Compostela), así como a dalos de baixa no correspondente padrón do Imposto municipal sobre vehículos de tracción mecánica. No caso de que os vehículos se atopen embargados, depositarase o importe da poxa a disposición dos acredores. Os vehículos enténdense cedidos no lugar da vía pública onde se atopen estacionados ou nas instalacións do depósito municipal, sito no lugar de Casanova da Pobra do Caramiñal sendo tódolos gastos que ocasione o traslado de conta dos adxudicatarios. Os adxudicatarios dispoñerán dun prazo de 72 horas, seguintes á poxa, para satisfacer en efectivo o prezo do remate e para retira-los vehículos. Os que non sexan retirados no devandito prazo entenderase que o adxudicatario renuncia de xeito tácito ós mesmos e non se procederá por parte da Administración á devolución do prezo do remate.1 Matrícula 7851BCN, marca/modelo SKODA OCTAVIA 1.4 5V, DNI propietario **4587*** 2 Matrícula 3510DHN, marca/modelo SEAT CORDOBA 1.9, DNI propietario 3*032**** 3 Matrícula C3841CC, marca/modelo AUDI A4 1 9 TDI, DNI propietario 7***771** 4 Matrícula 4110BKG, marca/modelo OPEL ASTRA G 5, DNI propietario ****900* 5 Matrícula PO4229BS, marca/modelo PEUGEOT 306 BREAK XT HDI, DNI propietario ***6668** 6 Matrícula PO5634BF, marca/modelo VOLKSWAGEN GOLF 1.4 5V, DNI propietario 53*96**** 7 Matrícula 2852FSM, marca/modelo PEUGEOT 307, DNI propietario 534***7** 8 Matrícula 8198BND, marca/modelo CITROEN SAXO 15D SX, DNI propietario 5P 332**8*** 9 Matrícula 2589JYW, marca/modelo NISSAN PRIMERA 5P 18, DNI propietario 469*7**** 10 Matrícula OU8332V, marca/modelo FORD FOCUS, DNI propietario 7**6*68** 11 Matrícula 4998FRM, marca/modelo AUDI A3 1.9 TDI 5V, DNI propietario 5**851*** 12 Matrícula 6888CPZ, marca/modelo SEAT LEON 1.9, DNI propietario 5*9**52** 13 Matrícula 8877GGR, marca/modelo PEUGEOT 207, DNI propietario 52*38**** A Pobra do Caramiñal, 28 de novembro de 2022. O Alcalde José Luis Piñeiro García